Håndball-sjefens datter med i VM-troppen: Thorisdottir: – Går aldri tilbake til håndballen
ARTIKKELEN ER OVER FIRE ÅR GAMMEL Thorisdottir er datter av Norges håndballsjef Thorir Hergeirsson, og var lenge et stort talent i håndball. I fjor sommer bestemte hun seg for å satse alt som fotballspiller, etter å ha spilt eliteseriehåndball for Sola og Stabæk. – Jeg valgte egentlig håndball, men så sluttet jeg på grunn av et trøblete kne og fordi motivasjonen ikke var som før. Jeg gledet meg mer til fotballoppvarmingen enn håndballtreningen, forklarer Thorisdottir til VG. VG+:Håndballsjefens datter jakter fotballtriumf(krever abonnement) Sammen med 22 andre spillere ble hun presentert som en del av Norges VM-tropp som drar til Canada i juni. Når første kamp spilles mot Thailand 7. juni, er det ganske nøyaktig tre måneder siden Thorisdottir debuterte på det norske landslaget. Les også:Thoris datter i strupen på NRK-kommentatorer– Hvis noen hadde sagt til meg at jeg skulle stå her da...Det hele har skjedd ganske fort og ting har gått den rette veien for meg. Jeg er bare veldig glad, sier hun. Les også:Norge møtte Island i håndball-VM: Spesiell kamp for familien Pappa Thorir Hergeirsson har ifølge 21-åringen ikke hatt noe å si for valget hennes om å gå for fotball. – Han er som alle fedre, både han og mor støtter meg uansett om det er fotball, håndball eller turn. – Kommer du noen gang til å velge håndball igjen etter dette? – Nei, det skjer aldri, sier Thorisdottir.Landslagssjef Even Pellerud vraket 12 spillere fra den opprinnelige bruttotroppen til VM. Blant dem som forsvant ut var skadeplagede Ingvild Stensland. Superveteran Solveig Gulbrandsen var imidlertid inne i varmen. Sammen har de to 315 landskamper fordelt mellom seg. Pellerud mener Maria Thorisdottir kan ha en stor fremtid for Norge. – Hun er en type det er lett å se på banen. Da hun begynte å prestere på Klepp og med oss, ser vi et stort potensiale, enten som midtbanespiller eller midtstopper, sier landslagssjefen. – Hennes beste nivå er veldig høyt, så er hennes laveste nivå litt for lavt. Høyner hun det er hun en potensiell toppspiller, kanskje allerede i Canada, kanskje senere, sier Pellerud.
Det er under ett år siden Maria Thorisdottir (21) bestemte seg for å satse på fotball. I dag ble hun tatt ut i Norges VM-tropp.